Naziv obveznika: **JAVNA VATROGASNA POSTROJBA** Broj: RKP-a: 31405

 **GRADA VARAŽDINA** Matični broj: 01484931

Sjedište obveznika: VARAŽDIN OIB: 31995833807

Adresa: Trenkova 44, 42000 Varaždin

Razina: 31

Razdjel: 0

Šifra djelatnosti: 8425

 **BILJEŠKE UZ FINANCIJSKI IZVJEŠTAJ ZA**

 **2019. GODINU**

 Javna vatrogasna postrojba Grada Varaždina osnovana je 01.01.2000. godine od postojeće Vatrogasne postrojbe Ministarstva unutarnjih poslova – Policijske uprave varaždinske. Djelatnost postrojbe je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i drugim nesrećama. Osim navedene osnovne djelatnosti postrojba je registrirana za održavanje vatrogasne opreme, punjenje i servis vatrogasnih aparata i osposobljavanje građanstva za provođenje mjera zaštite od požara. Od 01.01.2001. godine upisana je u registar obveznika poreza na dodanu vrijednost.

 Javna vatrogasna postrojba Grada Varaždina je proračunski korisnik JLP ( R ) S koji obavlja poslove u sklopu funkcija koje se decentraliziraju. Sredstva za decentralizirane funkcije postrojbe Osnivač Grad Varaždin ostvaruje iz dodatnog udjela u porezu na dohodak po stopi od 1,00%, a ukoliko to nije dovoljno razliku sredstava do minimalnih financijskih standarda ostvaruje s pomoći izravnanja za decentralizirane funkcije u Državnom proračunu RH. Minimalni financijski standardi za JVP Grada Varaždina za 2019. godinu iznosili su 6.359.786,00 kn ( „Narodne novine“ br. 2/2019.)

 Ovlaštene osobe za zastupanje su Zapovjednik postrojbe Ivica Labaš, univ.spec.aedif. i Zamjenik zapovjednika Božidar Horvat, univ.spec.aedif.

**BILANCA**

AOP 007 – Proizvedena dugotrajna imovina – stanje na dan 31.12.2019. veće je od stanja na dan 31.01. Nabavljena su računala i računalna oprema, komunikacijska oprema, uređaji i oprema za ostale namjene a primljena je i donacija opreme za ronilački tim postrojbe od Hrvatske vatrogasne zajednice u iznosu od 59.844,38 kn.

AOP 042 i 049 – u sklopu sitnog inventara na odvojenom računu evidentira se službena, radna i zaštitna odjeća i obuća vatrogasaca po preporuci Državne revizije da se službena odjeća vodi na imovini i iskazuje na godišnjem popisu. Od iznosa navedenog na tom AOP-u 556.412,65 kn odnosi se na sitan inventar dok 494.792,55 iznosi službena odjeća i obuća.

AOP 061 – Zalihe za obavljanje djelatnosti odnose se na zalihe rezervnih dijelova za servis vatrogasnih aparata i zalihe pjenila za gašenje požara u iznosu od 95.743,07 kn i zalihe goriva D-2 u iznosu od 799,77 kn. Zalihe goriva su daleko manje nego na početku godine, tokom godine nisu obnavljane jer se od 01.01.2020. godine vozila postrojbe opskrbljuju gorivom isključivo na ina karticu.

AOP 124 – Potraživanja za više plaćene poreze i doprinose odnose se na potraživanje za povrat poreza na dodanu vrijednost za studeni i prosinac 2019. godine. Indeks je 247,2 zbog računa za desetogodišnji servis vatrogasne autoljestve na iznos od 780.397,50 kn.

AOP 140- Potraživanja za prihode poslovanja odnose se isključivo na potraživanje od pruženih usluga servisa aparata i usluge vatrodojave, vrijednost im je prema novim odredbama Pravilnika o računovodstvu ispravljena za iznos od 40.476,00 u 2018. godini i dodatnih 107,50 u 2019. godini.

AOP 244 i 255 - U izvanbilančnim zapisima vodi se sljedeće:

* građevinski objekt koji koristi JVP Grada Varaždina u vlasništvu DVD-a I Hrvatski dobrovoljni vatrogasni zbor u Varaždinu.
* Roba u vlasništvu Ministarstva gospodarstva, poduzetništva i obrta – ravnateljstvo za robne zalihe, radi se o robi po ugovoru koji je klasificiran „Vrlo tajno“,
* Dva vatrogasna vozila u vlasništvu MUP-a na korištenju u JVP Grada Varaždina,
* dobiveno jamstvo za otklanjanje nedostataka u jamstvenom roku u obliku bjanko zadužnice izdane 06.11.2019. godine od tvrtke „Vatroalarm“ d.o.o. Marija Bistrica na iznos od 100.000,00 kn s rokom važenja do 06.12.2020. godine.

AOP 232,236 Višak / manjak prihoda – iskazan je višak prihoda poslovanja 257.133 kn i manjak prihoda od nefinancijske imovine 128.224 kn. Podaci su iskazani nakon korekcije rezultata propisane čl. 82. Pravilnika o proračunskom računovodstvu, korekcija je izvršena za prijenos sredstava za financiranje nabave nefinancijske imovine . Za iznos od 56.520,00 kn zadužuje se račun viška prihoda poslovanja a odobrava račun manjka prihoda od nefinancijske imovine. Iz tog razloga postoji odstupanje od iskazanih pozicija u PR-RASU i Bilanci.

|  |  |  |  |  |
| --- | --- | --- | --- | --- |
|  | *Pozicije na dan 31.2.2019. godine* | *PR-RAS* | *Prihod iz nadležnog proračuna za financiranje rashoda za nabavu nefinancijske imovine* | *BILANCA* |
| *92211* | *Višak prihoda poslovanja* | *313.653* | *56.520* | *257.133* |
| *92222* | *Manjak prihoda od nefinancijske imovine* | *184.744* | *56.520* | *128.224* |

**OBRAZAC PR-RAS**

Značajnija odstupanja od ostvarenja u izvještajnom razdoblju prethodne godine:

AOP 049 –Tekuće pomoći od međunarodnih organizacija, ove godine nema podatka a prošle se godine radilo o povratu troškova za sudjelovanje na međunarodnoj vatrogasnoj vježbi „Fenix“ u Poljskoj. U izvještajnom razdoblju nije bilo sudjelovanja vatrogasaca na međunarodnim vježbama.

AOP 063 – Pomoći proračunskom korisniku iz proračuna koji im nije nadležan – indeks u odnosu na prethodno razdoblje je 118,8. Radi se o troškovima angažiranja vatrogasaca na redovnim i izvanrednim dislokacijama na priobalju koje refundira Hrvatska vatrogasna zajednica. Tokom 2019. godine veći su bili troškovi naknade za angažiranje vatrogasaca i troškovi goriva.

AOP 105 – Prihodi po posebnim propisima odnose se na prihod za naknadu štete temeljem osiguranja, indeks je 218,2, radi se o malom iznosu pa i malo povećanje donosi veliki indeks.

AOP 126 – Prihodi od pruženih usluga porasli su za 40,7%, razlog je povećan broj slučajeva osiguranja polijetanja i slijetanja zrakoplova u odnosu na 2018. godinu i bolja naplativost prihoda.

AOP 129- Kapitalne donacije – ove godine nije bilo kapitalnih donacija , dok su lani donirana sredstva za kupnju vatrogasnog kombi vozila i zaštitnih odijela.

AOP 155 – Ostali rashodi za zaposlene bilježe indeks 151,9 , povećani je rashod na otpremninama za odlazak u mirovinu te je isplaćivan neoporezivi dodatak na mjesečnu plaću svim radnicima.

AOP 162 – Službena putovanja – indeks je 133,1 zbog veće angažiranosti vatrogasaca na dislokaciji i prijevoza auto ljestve na servis u Karlsruhe, Njemačka.

AOP 174 – Rashodi za usluge, indeks je 286,3. Najveće povećanje je na uslugama tekućeg i investicijskog održavanja zbog desetogodišnjeg servisa auto ljestve kod proizvođača Metz, Njemačka i na ostalim uslugama zbog izrade priznanja, plaketa , fotografija i sl. povodom obilježavanja 60. godišnjice postojanja Javne vatrogasne postrojbe Grada Varaždina.

AOP 185 – Ostali nespomenuti rashodi poslovanja veći su od prošle godine ( indeks 115,5 ), najveće povećanje je na reprezentaciji zbog ugostiteljske usluge na svečanoj sjednici prilikom obilježavanja 60. godišnjice postrojbe.

AOP 372 – Naknade građanima i kućanstvima, radi se o naknadi troškova školovanja za dvojicu zaposlenika na Veleučilištu Velika Gorica – studij upravljanja kriznim situacijama, indeks je 210,3 jer je u 2018. godini plaćen samo zimski semestar a u 2019. godini oba semestra.

**OBRAZAC OBVEZE**

Obaveze za rashode poslovanja odnose se na račune iz prosinca 2019. godine koji su plaćeni u siječnju 2020. godine i na obavezu prema računu Gradske riznice za povrat poreza na dodanu vrijednost po računima za studeni i prosinac koji se plaćaju iz Proračuna Grada. Sredstva se vraćaju Gradu odmah nakon povrata od Porezne uprave, tj. u siječnju i veljači 2020. godine. Obaveze za nabavu nefinancijske imovine odnose se na račun za nabavu opreme iz prosinca 2019. godine koji je plaćen u siječnju 2020.

Dospjele obveze iznose 17.213.00 kn.

**OBRAZAC RAS – FUNKCIJSKI**

Javna vatrogasna postrojba Grada Varaždina prema funkcijskoj klasifikaciji obavlja usluge protupožarne zaštite u sklopu javnog reda i sigurnosti. Na AOP 137 iskazan je podatak od 12.039.733 kn što odgovara podatku AOP 404 iz obrasca PR-RAS.

**OBRAZAC VRIO**

Promjena u vrijednosti imovine – smanjenje na AOP-u 002 odnosi se na otpis neotpisane knjigovodstvene vrijednosti dugotrajne nefinancijske imovine koja se rashoduje prema zapisniku inventurne komisije.

Promjena u obujmu imovine – povećanje na AOP-u 018 odnosi se na donaciju proizvedene dugotrajne imovine od Hrvatske vatrogasne zajednice Zagreb.

Osoba za kontakt: Zapovjednik Javne vatrogasne postrojbe

 Grada Varaždina:

Ljiljana Badžek, oec. Ivica Labaš, univ.spec.aedif.